ᱜᱣᱟᱫᱚᱨ ᱦᱚᱱᱚᱛ

ᱜᱣᱟᱫᱚᱨ ᱦᱚᱱᱚᱛ    (ᱵᱟᱞᱚᱪᱤ ᱟᱨ ᱩᱨᱫᱩضِلع گوادر) ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱨᱚᱠᱷᱚᱱᱰ ᱨᱮᱭᱟᱜ ᱢᱤᱫ ᱦᱚᱱᱚᱛ ᱵᱟᱝᱢᱟ ᱡᱤᱞᱟᱹ ᱠᱟᱱᱟ ᱾ ᱜᱣᱟᱫᱚᱨ ᱧᱩᱛᱩᱢ ᱫᱚ ᱜᱣᱟᱴ ᱟᱨ ᱫᱚᱨ ᱠᱷᱚᱱᱟᱜ ᱦᱮᱡ ᱟᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱢᱮᱨᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱦᱚᱭ ᱨᱮᱭᱟᱜ ᱫᱩᱣᱟᱹᱨ ᱾ ᱜᱣᱟᱫᱚᱨ ᱫᱚ ᱑ ᱡᱩᱞᱟᱭ ᱑᱙᱗᱗  ᱥᱟᱞ ᱨᱮ ᱢᱤᱫ ᱡᱤᱞᱟᱹ ᱦᱤᱥᱟᱹᱵᱽ ᱛᱮ ᱵᱮᱱᱟᱣ ᱞᱮᱱᱟ ᱾ ᱜᱽᱣᱟᱫᱟᱨ ᱫᱚ ᱜᱣᱟᱫᱚᱨ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱚᱣᱟᱴᱟᱨ ᱠᱟᱱᱟ ᱾

ᱥᱟᱥᱚᱱ
ᱜᱣᱟᱫᱚᱨ ᱦᱚᱱᱚᱛ ᱫᱚ ᱯᱩᱱᱤᱭᱟᱹ ᱛᱮᱦᱥᱤᱞ ᱵᱟᱝᱢᱟ ᱩᱯᱡᱮᱞᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ

 ᱜᱣᱟᱫᱚᱨ
 ᱡᱤᱣᱟᱱᱤ
 ᱚᱨᱢᱟᱨᱟ
 ᱯᱟᱥᱱᱤ

ᱱᱟᱜᱟᱢ
ᱜᱣᱟᱫᱚᱨ ᱡᱤᱞᱟᱹ ᱨᱮ ᱫᱚ ᱡᱤᱞᱤᱧ ᱠᱚᱥᱴ ᱞᱟᱭᱤᱱ ᱟᱨᱚᱵᱽ ᱥᱟᱜᱚᱨ ᱨᱮᱭᱟᱜ ᱚᱢᱟᱱ ᱩᱯ ᱫᱚᱨᱭᱟ ᱨᱮ ᱢᱮᱱᱟᱜ -ᱟ ᱾ ᱟᱨᱚᱵᱽ ᱥᱟᱜᱚᱨ ᱫᱷᱟᱨᱮ ᱨᱮ ᱱᱚᱣᱟ ᱡᱤᱞᱟᱹ ᱫᱚ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱹᱪᱷᱤᱢ ᱨᱮᱫᱚ ᱠᱣᱮᱴᱟ ᱵᱟᱡᱟᱨ, ᱯᱩᱨᱩᱵᱽ ᱨᱮᱫᱚ ᱞᱟᱥᱵᱮᱞᱟ, ᱩᱛᱟᱹᱨ ᱨᱮᱫᱚ ᱠᱮᱪ ᱡᱤᱞᱟᱹ ᱟᱣᱟᱨᱟᱱ, ᱯᱟᱹᱪᱷᱤᱢ ᱨᱮᱫᱚ ᱤᱨᱟᱱ ᱢᱮᱱᱟᱜ-ᱟ ᱾ ᱯᱮᱥᱤᱯᱷᱤᱠ ᱫᱚᱨᱭᱟ ᱫᱷᱟᱨᱮ ᱨᱮ ᱠᱚᱥᱴᱟᱞ ᱦᱟᱭ ᱣᱮ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱜᱽᱣᱟᱫᱟᱨ ᱡᱤᱞᱟᱹ ᱥᱮᱫ ᱛᱮ ᱯᱟᱨᱚᱢ ᱟᱠᱟᱱᱟ ᱾ ᱱᱚᱣᱟ ᱡᱤᱞᱟᱹ ᱨᱮᱫᱚ ᱟᱨᱚᱵᱽ ᱫᱚᱨᱭᱟ ᱫᱷᱟᱨᱮ ᱛᱮ 620 km ᱠᱚᱥᱴ ᱞᱟᱭᱤᱱ ᱢᱮᱱᱟᱜ-ᱟ ᱾ ᱜᱽᱣᱟᱫᱟᱨ ᱡᱤᱞᱟᱹ ᱨᱮᱭᱟᱜ ᱧᱩᱛᱩᱢᱟᱱᱟᱜ ᱡᱟᱭᱜᱟ ᱫᱚ ᱦᱩᱭᱩᱜ ᱠᱟᱱᱟ ᱜᱽᱣᱟᱫᱟᱨ ᱵᱚᱱᱫᱚᱨ ᱾ ᱱᱚᱰᱮ ᱫᱚ ᱜᱟᱹᱦᱤᱨ ᱨᱟ ᱩᱨᱜᱩᱢ ᱫᱟᱜ ᱢᱮᱱᱟᱜ-ᱟ ᱾

ᱚᱛᱱᱚᱜ
ᱦᱚᱲ ᱞᱮᱠᱷᱟ
ᱯᱟᱠᱤᱥᱛᱟᱱ ᱨᱮᱭᱟᱜ ᱑᱙᱙᱘ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱜᱽᱣᱟᱫᱟᱨ ᱡᱤᱞᱟᱹ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱘᱕,᱔᱙᱘ ᱡᱷᱚᱬ ᱾   ᱱᱚᱣᱟ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ 12,637 km² ᱾ ᱱᱚᱰᱮᱱᱟᱜ ᱠᱤᱞᱚᱢᱤᱴᱚᱨ ᱯᱤᱪᱷᱤ ᱦᱚᱲ ᱞᱮᱠᱷᱟ ᱨᱮᱭᱟᱜ ᱫᱟᱹᱨᱭᱟᱹ ᱫᱚ ᱦᱩᱭᱩᱜ ᱠᱟᱱᱟ 14.7 people/km² ᱾ ᱦᱚᱱᱚᱛ ᱨᱮᱱᱤᱡ ᱪᱮᱭᱟᱨᱢᱮᱱ ᱫᱚᱭ ᱦᱩᱭᱩᱜ ᱠᱟᱱᱟ ᱵᱟᱵᱟᱚ ᱜᱩᱞᱟᱵᱽ ᱟᱨ ᱢᱩᱱᱤᱥᱤᱯᱟᱞ ᱠᱚᱢᱭᱩᱱᱤᱴᱤ ᱨᱮᱱᱤᱡ ᱪᱮᱭᱟᱨᱢᱮᱱ ᱮ ᱦᱩᱭᱩᱜ ᱠᱟᱱᱟ ᱟᱫᱤᱵᱽ ᱨᱮᱦᱮᱢ ᱥᱟᱨᱟᱵᱤ'' ᱾

ᱥᱮᱪᱮᱫ
ᱯᱟᱠᱤᱥᱛᱟᱱ ᱡᱤᱞᱟ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱟᱞᱤᱯ ᱮᱞᱟᱝ ᱨᱤᱯᱚᱴ ᱞᱮᱠᱟᱛᱮ ᱜᱽᱣᱟᱫᱟᱨ ᱡᱤᱞᱟᱹ ᱫᱚ ᱫᱤᱥᱚᱢ ᱨᱮ ᱖᱑ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱱᱚᱰᱮᱱᱟᱜ ᱥᱮᱪᱮᱫ ᱚᱨᱡᱚ ᱫᱚ ᱦᱩᱭᱩᱜ ᱠᱟᱱᱟ ᱕᱙ᱹ᱔᱗ ᱟᱨ ᱪᱮᱫᱚᱜ ᱥᱠᱚᱨ ᱫᱚ ᱦᱩᱭᱩᱜ ᱠᱟᱱᱟ ᱖᱒ᱹ᱖᱕ ᱾ ᱜᱤᱫᱽᱨᱟᱹ ᱠᱚᱣᱟᱜ ᱩᱯᱚᱥᱛᱟᱱ ᱜᱽᱣᱟᱫᱟᱨ ᱡᱤᱞᱟᱹ ᱨᱮᱫᱚ ᱟᱹᱰᱤ ᱠᱚᱢ ᱜᱮᱭᱟ ᱟᱹᱰᱤ ᱠᱚᱢ ᱟᱥᱲᱟ ᱢᱟᱱᱟᱜ ᱠᱷᱟᱹᱛᱤᱨ ᱾ ᱪᱟᱱᱚᱪ ᱛᱤᱱᱟᱹᱜ ᱰᱷᱮᱨ ᱤᱫᱤᱜ-ᱟ ᱩᱯᱚᱥᱛᱟᱱ ᱫᱚᱩᱱᱟᱹᱜ ᱜᱮ ᱠᱚᱢ ᱤᱫᱤᱜ-ᱟ ᱾ 

ᱜᱣᱟᱫᱚᱨ ᱡᱤᱞᱟᱹ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱥᱠᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱙ᱹ᱙᱑ ᱾ ᱥᱤᱥᱚᱢ ᱨᱮ ᱱᱚᱣᱟ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ ᱑᱒᱒ ᱾ ᱱᱚᱰᱮᱱ ᱠᱚ ᱓᱓ % ᱠᱩᱲᱤ ᱜᱤᱫᱽᱨᱟᱹ ᱟᱥᱲᱟ ᱠᱚ ᱦᱤᱡᱩᱜ ᱡᱷᱚᱜ ᱖᱗ % ᱠᱚᱲᱟ ᱜᱤᱫᱽᱨᱟᱹ ᱟᱥᱲᱟ ᱠᱚ ᱦᱤᱡᱩᱜ-ᱟ ᱾ ᱥᱟᱬᱮᱥ ᱞᱟᱵᱽ ᱟᱨ ᱥᱟᱛᱟᱢ ᱢᱟᱪᱮᱛ ᱨᱮᱭᱟᱜ ᱚᱵᱷᱟᱵᱽ ᱱᱚᱰᱮᱱᱟᱜ ᱢ᱾ᱫ ᱢᱟᱨᱟᱝ ᱚᱥᱩᱵᱤᱫᱷᱟ ᱠᱟᱱᱟ ᱾  

ᱢᱤᱫ ᱫᱷᱟᱣ ᱛᱮ ᱵᱟᱨᱭᱟ ᱪᱟᱱᱚᱪ ᱨᱮᱱ ᱜᱤᱫᱽᱨᱟᱹ ᱯᱟᱲᱦᱟᱣ ᱟᱨ ᱠᱷᱮᱞ ᱯᱩᱲᱤᱭᱟᱹ ᱨᱮᱭᱟᱜ ᱚᱵᱷᱟᱵᱽ ᱵᱟᱵᱚᱛ TaleemDo! App  
ᱠᱷᱚᱱᱟᱜ ᱵᱟᱰᱟᱭᱚᱜ-ᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Gwadar District at www.balochistan.gov.pk
 District Gwadar  at www.balochistanpolice.gov.pk 
 Gwadar Development Authority 
 https://en.wikipedia.org/wiki/Gwadar_District

Balochistan